text: মিরসরাই পুলিশের বিশেষ অভিযানে ২০পিস ইয়াবাসহ মাদক ব্যবসায়ী গ্রেপ্তার || BD CRIME NEWS
  মিরসরাই পুলিশের বিশেষ অভিযানে ২০পিস ইয়াবাসহ মাদক ব্যবসায়ী গ্রেপ্তার
  কামরুল হাসান,মিরসরাই
  চট্টগ্রাম জেলাকে মাদকমুক্ত করার লক্ষ্যে জেলার পুলিশ সুপার এস এম রশিদুল হক পিপিএম এর নির্দেশনা অনুযায়ী মীরসরাই থানা এলাকায় রাতেই মাদক বিরোধী নিয়মিত অভিযান পরিচালিত হয়।মিরসরাই থানার অফিসার ইনচার্জ(ওসি)মজিবুর রহমানের সার্বিক তত্ত্বাবধানে এসআই ইসমাইল হোসেনের নেতৃত্বে অন্যান্য ফোর্স নিয়ে মিরসরাই থানা এলাকার মিঠাছড়া টু বামনসুন্দর রাস্তার ফারুকের পুকুর পাড় এলাকা থেকে অভিযান পরিচালনা করে ২০ পিস ইয়াবাসহ মাদক ব্যবসায়ী নুরুন্নবী(৩৫)কে আটক করে পুলিশ।
  মাদক সম্পর্কে মিরসরাই থানার অফিসার ইনচার্জ মজিবুর রহমান পিপিএম বলেন,মাদক নির্মূলে মিরসরাই থানা পুলিশ বদ্ধপরিকর মাদকের ব্যাপারে মিরসরাই থানা পুলিশ সম্পূর্ণ জিরো টলারেন্স।চট্টগ্রাম জেলাকে সম্পূর্ণ মাদক মুক্ত রাখার জন্য জেলা পুলিশ সুপার স্যারের নির্দেশনা মোতাবেক মিরসরাই থানা এলাকায় নিয়মিত মাদক বিরোধী চলমান অভিযান আরো জোরদার করা হবে।মাদক ক্রয় এবং বিক্রয়ের সাথে জড়িত উভয়কে আইনের আওতায় নিয়ে আসা হবে।মাদকের ব্যাপারে কাউকে কোনো ধরনের ছাড় দেওয়া হবে না।